Rol Gelhausen
De Roland "Rol" Gelhausen, gebuer den 21. November 1959 an der Stad Lëtzebuerg, ass e lëtzebuergeschen Auteur fir Cabaretsprogrammer. Als Beruff huet en Electromecanicien geléiert.

Säin éischten Optrëtt hat hien 1975 beim Duerftheater Kanech. 1980 Grënner vum Kanecher Kabaret.

Zanter 1984 ass en Auteur an Acteur bei de Cabaretsensemblen JB mat Äis an MM1.

Hien ass och Auteur fir aner Ensembelen, wéi d'Lëtzebuerger Revue, de Kabarä Feierstëppler an d'Makadammen.

Niewebäi huet hien Optrëtter bei Theater-, Lauschterspill- a Fernseeproduktiounen.

Nom Programm Neuros 2000 vu JB mat Äis huet hien de Cabaretsensembel Cabarenert gegrënnt. Programmer: Onkraut vergeet net - Endstatioun Geenzuucht - Fixfeier - Maach d'Kräiz... an alles bleift besser - Schwamm driwwer an Alles am A... matgeschriwwen a matgespillt.

Filmographie 
 2016: Et wor alles wéi ëmmer - Regie: Max Jacoby – (Kuerzfilm)
 2018: Invisible Sue - Regie: Markus Dietrich - Haaptacteuren: Ruby M. Lichtenberg, Anna Shirin Habedank
 2018: Superjhemp retörns - Regie: Félix Koch - Haaptacteuren: André Jung, Désirée Nosbusch
 2018: Capitani - Regie: Christophe Wagner - Haaptacteuren: Luc Schiltz, Sophie Mousel - (TV-Serie)
 2019: Péitruss - Regie: Max Jacoby - Haaptacteuren: Peri Baumeister, Jules Werner

Wierker 
 Roland Gelhausen: Marieland ouni Filter, Holzem, 2005, 287 S.
 Roland Gelhausen: Mir kommen an Däiwelskichen, 2012, 256 S.

Fir ze liesen 
 Roland Gelhausen, Marienland ouni Filter, Artikel vum Giulio-Enrico Pisani an der Zeitung vum Lëtzebuerger Vollek vum 10.11.2005
 Revue Nr. 50 vum 12. Dezember 2012, S. 32-33, Gabrielle Seil: Däiwelskichen

Um Spaweck 
 Offiziell Websäit vum Roland Gelhausen
 Sprache als Ventil, Artikel vun der Carmen Heyar an der Wochenzeitung D'Lëtzebuerger Land vum 27. Januar 2006 iwwer dem Roland Gelhausenan säi Buch Marieland ouni Filter

Gebuer 1959
Lëtzebuergesch Auteuren